FC Barcelona are un nou președinte. Joan Laporta a obținut peste 50% din voturi.
Joan Laporta a câștigat încă un mandat de președinte al FC Barcelona. Laporta a mai ocupat această funcție, pe "Camp Nou", între anii 2003 și 2010. De această dată, Laporta a câștigat covârșitor scrutinul înaintea lui Victor Font și Toni Freixa.
Presa din Spania anunțat că Joan Laporta (58 de ani) este noul președinte al clubului FC Barcelona, după a obținut peste 50% din voturi.Laporta, care a mai fost președintele FC Barcelona în perioada 2003 – 2010, a pierdut în urmă cu 6 ani alegerile la președinția clubului catalan în fața lui Josep Maria Bartomeu (25.823 voturi împotriva 15.615).De această dată, Joan Laporta a obținut 34.184 voturi (54,28%), depășind pe Victor Font cu 16.679 de voturi (29.99%) și Toni Freixa cu 4.769 de voturi (8,58%). Noul președinte al Barcelonei va prelua funcția la sfârșitul acestei săptămâni sau la începutul săptămânii următoare, iar noul său mandat se va încheia la 30 iunie 2026.Josep Maria Bartomeu a demisionat din funcție pe 27 octombrie 2020, după ce mai mult de 20.000 de fani au semnat în favoarea unui vot de neîncredere.Rezultate oficiale complete:Joan Laporta 34.184 (54,28%)Victor Font 16.679 (29,99%)Toni Freixa 4.769 (8,58%)Voturi nule 3.628 (6,52%)Voturi în alb 351 (0,63%)Participare 55.611 (50,42% din cei 110.290 cu drept de vot).